**Tantárgyi tematika**

|  |  |
| --- | --- |
| **Tantárgy neve** | Polgári jog 7. (Társasági jog) szeminárium |
| **Tantárgyfelelős:**  | Dr. Gárdos Péter habilitált egyetemi docens |
| **Számonkérési forma:**  | Beszámoló |
| **Az oktatás célja** | A tantárgy oktatásának célja, hogy a hallgatók átfogó képet kapjanak a gazdaság működésének szervezeti kereteket adó társasági formák jogi szabályozásának elvi problémáiról, a társasági viszonyokban felmerülő érdekkonfliktusokról, ezek megoldási lehetőségeiről, s így képessé váljanak a tételes jogi szabályok értő elsajátítására és a gyakorlatban felmerülő jogviták helyes megítélésére.  |
| **A tantárgy tartalma** | A tantárgy a társasági jog elméleti kérdésein túl a polgári jogi társaságok, a gazdasági társaságok, egyesülések és a szövetkezetek joganyagát (beleértve a jogi személyek általános szabályait is), a részvénytársaságokhoz kapcsolódóan az értékpapírjogi és tőkepiaci szabályozás anyagát, a cégjogi szabályozás társasági jogi szempontból releváns anyagi jogi részeit öleli fel. |
| **Tananyag:**  | A Polgári jog 7. c. kurzus tananyagát (és egyben a vizsgaanyagát) képezik az előadásokon elhangzottak teljes egészükben, az előadáson használt diasor tartalma, továbbá a kötelező irodalom. |
| **Kötelező és ajánlott irodalom:** | **Kötelező irodalom:** - Ptk. 3:1–3:62. §, 3:88–3:377. §- Ptk. 6:498–6:517. §- Ptk. 6:565–6:578. §- a Ptk.-nak azok a kötelmi jogi rendelkezései, amelyek a társasági jogban is alkalmazhatóak – különösen a felelősségi szabályok- az új Ptk. Első és Nyolcadik Könyvének a társasági jogban érvényesülő szabályai- a tőkepiacról szóló 2001. évi CXX. törvénynek a részvényekre, részvénytársaságokra vonatkozó szabályai – különösen a részvények forgalomba hozatalára, a dematerializált részvényekre, a részvényesi meghatalmazottra, a tájékoztatási kötelezettségre és a nyilvánosan működő részvénytársaságok részvényeinek felvásárlására vonatkozó szabályok,- a részvénytársasági részvénykönyv vezetésével összefüggő egyes kérdésekről szóló 67/2014. (III. 13.) Korm. rendelet- az egyes jogi személyek átalakulásáról, egyesüléséről, szétválásáról szóló 2013. évi CLXXVI törvény- a cégnyilvánosságról, a bírósági cégeljárásról és a végelszámolásról szóló 2006. évi V. törvénynek a cégnévre, a székhelyre, telephelyre, fióktelepre, a cég képviseletére, a tagok és vezető tisztségviselők eltiltására, a nonprofit gazdasági társaságokra, a cégalapítás érvénytelenségére és a tag kizárására vonatkozó rendelkezései- az egyes közjegyzői nemperes eljárásokról szóló 2008. évi XLV. törvény 28–36. §**Ajánlott irodalom:**- Kisfaludi András: A jogi személy In Vékás Lajos–Gárdos Péter (szerk.): Nagykommentár a Polgári Törvénykönyvhöz. Wolters Kluwer, Budapest, 2020.- Kisfaludi András: Társasági jog (Complex, Budapest, 2007) című könyvéből a nem tételes szabályokhoz kötődő elméleti részek. |
| **Vizsgakövetelmények:**  | - A tananyagként megjelöltek a vizsgakövetelmények részét képezik.- További külön jogszabályok tartalma, nevesített §-ai és a bírói gyakorlat annyiban képezi a vizsga részét, amennyiben ezekre az előadás vagy a diasor utalt. |